Cuneiform Tablet Prague I 661
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šur-ma-lik-ma a-na PUZUR₄-a-šur qí-bi-ma 2.5 ma-na KÙ.GI pá-ša-lam ni-is-ḫa-sú DIRI ša-du-a-sú ša-bu ù 10 ma-na KÙ.BABBAR ṣa-ru-pá-am ni-is-ḫa-sú DIRI ša-du-a-sú ša-bu ku-nu-ki-a a-šur-ta-ak-lá-ku na-áš-a-kum a-ḫi a-ta a-li ša-lá-am KÙ.BABBAR a-šur-ta-ak-lá-ku ṭù-ru-ud-ma a-ṣé-er ì-lí-a ú ša-zu-úz-tí-kà šu-pu-ur-ma ší-ma-am ša ba-lá-ṭí-a li-iš-ú-mu-nim-ma iš-té-ni-iš <big_gap> a na-áb-ri-tim <big_gap> <gap> na-áš-pè-er-tám ša a-na ṣé-er i-li-a PUZUR₄-a-šur lá-pu-tù úz-ni li-pá-té